**Nr. 19145/28.03.2024**

**PROIECT DE HOTĂRÂRE**

**privind instituirea unor măsuri în vederea organizării**

**”Târgului Zilelor Sfântu Gheorghe 2024”**

**Consiliul Local al Municipiului Sfântu Gheorghe, în şedinţă ordinară;**

Având în vedere Referatul de aprobare nr. 19139/28.03.2024 al primarului municipiului, dl. Antal Árpád-András;

 Având în vedere Raportul de specialitate nr. 19144/28.03.2024 al Serviciului locativ şi ocuparea domeniului public din cadrul Primăriei municipiului Sfântu Gheorghe;

 Având în vedere prevederile art. 30 din Legea nr. 273/2006 privind finanţele publice locale, cu modificările şi completările ulterioare;

 Având în vedere HCL nr. 52/2024 privind aprobarea încheierii unui contract de asociere între Municipiul Sfântu Gheorghe, Casa de Cultură „Kónya Ádám”, și Fundația „Jókainé-Laborfalvi Róza” în vederea organizării „Zilelor Sfântu Gheorghe 2024”, cu modificările și completările ulterioare;

 Având în vedere HCL nr. 139/2024 privind instituirea unor măsuri în vederea organizării

„Zilelor Sfântu Gheorghe 2024”;

În baza prevederilor O.G. nr. 2/2001 privind regimul juridic al contravențiilor, aprobată prin Legea nr. 180/2002, cu modificările și completările ulterioare;

 Având în vedere referatele Comisiilor de specialitate ale Consiliului Local al Municipiului Sfântu Gheorghe;

 Având în vedere parcurgerea procedurii prevăzute de art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările ulterioare;

 Având în vedere faptul că ”Târgul Zilelor Sfântu Gheorghe 2024” se va desfășura în perioada 26-28 aprilie 2024, se propune adoptatarea proiectului de hotărâre în regim de urgență.

 În conformitate cu prevederile art. 129 alin. (1), (2) lit. b, c şi e, alin. (4) lit. c, alin. 6 lit. a și alin (9) lit. a din OUG nr. 57/2019 privind Codul administrativ, cu modificările și completările ulterioare;

 În temeiul art. 139 alin. (3) lit. c şi art. 196 alin. (1) lit. b dinOUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**Art. 1.** - (1) Se interzice comercializarea produselor și expunerea acestora spre vânzare (static sau ambulant), fără a deține dreptul de ocupare a domeniului public în perimetrul ,,Târgului Zilelor Sfântu Gheorghe 2024”.

 (2) Încălcarea prevederilor art. 1 din prezenta Hotărâre de către persoane fizice sau juridice, constituie contravenție și se sancționează cu avertisment sau cu amendă contravențională de la 600 lei la 800 lei și cu sancțiunea complementară de confiscare a produselor, bunurilor destinate, folosite sau rezultate din contravenții.

 (3) Bunurile care fac obiectul măsurii complementare vor fi confiscate pe bază de proces-verbal întocmit de către agentul constator și predate în custodia Primăriei municipiului Sfântu Gheorghe.

 (4) Cel căruia îi aparțin bunurile confiscate conform prevederilor alin. (2) poate face plângere în ceea ce privește măsura confiscării în condițiile art. 31 din O.G. nr. 2/2001 privind regimul juridic al contravenţiilor, aprobată prin Legea nr. 180/2002, cu modificările şi completările ulterioare.

(5) Primăria municipiului Sfântu Gheorghe asigură custodia bunurilor confiscate pentru o perioadă de 60 de zile sau, după caz, până la finalizarea procedurilor judiciare, după care va proceda la distrugerea acestora în baza documentelor întocmite de către o comisie constituită prin dispoziția primarului municipiului Sfântu Gheorghe.

**Art. 2. -** Constatarea contravenţiilor şi aplicarea sancţiunilor stabilite prin prezenta hotărâre se face de către persoane împuternicite prin dispoziţie a primarului municipiului Sfântu Gheorghe şi de către poliţiştii locali din cadrul Poliţiei locale a municipiului Sfântu Gheorghe.

 **Art. 3.** - (1) Prezenta hotărâre se completează cu prevederile O.G. nr. 2/2001 privind regimul juridic al contravenţiilor, aprobată prin Legea nr. 180/2002, cu modificările şi completările ulterioare.

(2) Contravenientul poate achita în termen de cel mult 15 zile de la data încheierii procesului-verbal de contravenție, ori, după caz, de la data comunicării acestuia, jumătate din minimul amenzii prevăzute în prezenta hotarâre, agentul constatator facând mențiune despre această posibilitate în procesul-verbal.

**Art. 4. -** (1)Polițiștii locali care vor asigura măsurile de ordine și liniște publică vor acorda sprijin organizatorilor manifestărilor ,,Zilelor Sfântu Gheorghe” și ,,Târgului Zilelor Sfântu Gheorghe 2024” privind respectarea amplasamentului și a suprafeței dobândite prin contract expozanților/comercianților.

(2) Nerespectarea amplasamentului și a suprafeței dobândite prin contract de către expozanți/comercianți, se va consemna într-un proces-verbal de constatare, încheiat de către polițistul local.

 **Art. 5. –** Dispozițiile prezentei hotărâri intră în vigoare în termen de 10 zile de la data aducerii la cunoștință publică, în condițiile legii.

**Art. 6.-** Cu exercitarea prevederilor prezentei hotărâri se încredințează primarul municipiului Sfântu Gheorghe, dl. Antal Árpád-András, dl. Czimbalmos Kozma Csaba, administratorul public al municipiului Sfântu Gheorghe și Poliția locală a municipiului Sfântu Gheorghe.

Sfântu Gheorghe, la \_\_\_\_\_ 2024.

**PREȘEDINTE DE ȘEDINȚĂ**

**Nr. 19139/28.03.2024**

**REFERAT DE APROBARE**

Ca o noutate față de hotărârea de reglementare a desfășurării Târgului Zilele Sfântu Gheorghe 2024 propunem adoptarea unor măsuri de constatare, sancționare a unor contravenții (inclusiv confiscarea produselor, bunurilor destinate, folosite sau rezultate din contravenții).

Scopul proiectului de hotărâre este combaterea comerțului considerat ilicit, neautorizat pe teritoriul funcționării Târgului Zilelor sfântu Gheorghe 2024.

Având în vedere faptul că ”Târgul Zilelor Sfântu Gheorghe 2024” se va desfășura în perioada 26-28 aprilie 2024, se propune adoptatarea proiectului de hotărâre în regim de urgență.

Având în vedere preocuparea și sprijinul permanent al Consiliului Local al Municipiului Sfântu Gheorghe acordat desfășurării și promovării programelor culturale în municipiul Sfântu Gheorghe, propunem adoptarea unei hotărâri privind instituirea unor măsuri în vederea organizării Târgului Zilelor Sfântu Gheorghe 2024.

**Primar**

**Antal Árpád-András**

**Nr. 19144/28.03.2024**

**RAPORT DE SPECIALITATE**

**cu privire la instruirea unor măsuri în vederea organizării**

**Târgului Zilelor Sfântu Gheorghe 2024**

Conform prevederilor HCL nr. 139/2024 privind instituirea unor măsuri în vederea organizării „Zilelor Sfântu Gheorghe 2024” pe terenurile aparținând domeniului public în perimetrul ,,Târgului Zilelor Sfântu Gheorghe 2024” se vor putea comercializa produse tip patiserie-cofetărie (inclusiv kürtös kalács, langoş, clătite), popcorn, vată de zahăr, îngheţată, porumb fiert, altele decât de tip streetfood, pentru consumul imediat, puse la vânzare din unităţi mobile, altele decât restaurante în aer liber, produse meșteșugărești, produse alimentare proprii, realizate în mod tradiţional, fără preparare şi/sau consum pe loc. Prin urmare, comercializarea produselor care nu se încadrează în normativele prevăzute de HCL nr. 139/2024 se consideră a fi ilicite.

Măsurile propuse prin prezentul proiect ca o noutate față de hotărârea de reglementare a desfășurării Târgului Zilele Sfântu Gheorghe 2024 constă în activități de constatare, sancționare a unor contravenții (inclusiv confiscarea produselor, bunurilor destinate, folosite sau rezultate din contravenții), în vederea combaterii comerțului considerat ilicit, neautorizat pe teritoriul funcționării Târgului Zilelor sfântu Gheorghe 2024, care se va desfășura în perioada 26-28 aprilie 2024, ceea ce impune adoptatarea proiectului de hotărâre în regim de urgență.

Biroul Locativ şi Ocuparea domeniului public propune proiectul de hotărâre pentru dezbatere şi aprobare Consiliului Local municipiului Sfântu Gheorghe.

 **Şef serviciu,**

 **ec. Tamás Tünde**